****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |
| **ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ** |  |
| **ΣΧΟΛΗ ΕΠΙΣΤΗΜΩΝ ΥΓΕΙΑΣ**  **ΤΜΗΜΑ ΕΠΙΣΤΗΜΗΣ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ** |  |

**ΑΝΑΚΟΙΝΩΣΗ**

**ΕΝΑΡΞΗ ΔΙΔΑΣΚΑΛΙΑΣ & ΔΗΛΩΣΕΩΝ ΜΑΘΗΜΑΤΩΝ**

**ΕΑΡΙΝΟΥ ΕΞΑΜΗΝΟΥ ΑΚΑΔ. ΕΤΟΥΣ 2020-2021**

**Σας ενημερώνουμε ότι η διδασκαλία των μαθημάτων του εαρινού εξαμήνου του Ακαδημαϊκού Έτους 2020-2021 θα ξεκινήσει τη Δευτέρα 01.03.2021 με τη μέθοδο της εξ’ αποστάσεως εκπαίδευσης.**

**Από Δευτέρα 01.03.2021 έως και Κυριακή 07.03.2021** καλούνται οι φοιτητές και φοιτήτριες να δηλώσουν τα μαθήματα (υποχρεωτικά και επιλογής) μέσω της Ηλεκτρονικής Γραμματείας με χρήση των κωδικών πρόσβασης που κατέχουν. Επισημαίνουμε τα εξής:

α) Οι φοιτητές/φοιτήτριες του 2ου εξαμήνου σπουδών, επιλέγουν ένα (1) μάθημα επιλογής από τα ακόλουθα δύο (2): Πληροφορική Θ+Ε (ΕΔΔ2061) και Εισαγωγή στην Επιστήμη των Τροφίμων (ΕΔΔ2062). Όσοι κατά το 1ο εξάμηνο είχαν δηλώσει το μάθημα της Πληροφορικής (ΕΔΔ1021), υποχρεούνται να δηλώσουν στο 2ο εξάμηνο το μάθημα Εισαγωγή στην Επιστήμη των Τροφίμων (ΕΔΔ2062) και αντίστροφα.

β) Οι φοιτητές/φοιτήτριες του 4ου εξαμήνου, επιλέγουν ένα (1) μάθημα επιλογής από τα ακόλουθα δύο (2) : Διατροφική Αξιολόγηση (ΕΔΔ4041) και Διατροφική Συμβουλευτική (ΕΔΔ4042). Επίσης, επιλέγουν ένα (1) μάθημα επιλογής από τα ακόλουθα τρία (3): Διατροφή στα στάδια της ζωής (ΕΔΔ4051), Ψυχολογία της Υγείας (ΕΔΔ4052) και Φαρμακολογία (ΕΔΔ4053). Όσοι είχαν δηλώσει κάποιο από τα ανωτέρω μαθήματα στο 3ο εξάμηνο, δεν επιτρέπεται να τα δηλώσουν εκ νέου στο 4ο εξάμηνο.

γ) ο φοιτητής/τρια δικαιούται να δηλώσει μαθήματα μόνον του τρέχοντος και του κατώτερου εξαμήνου σπουδών, χωρίς να υπάρχει περιορισμός στον αριθμό μαθημάτων ή στις διδακτικές μονάδες (ECTS). Δεν δικαιούται να δηλώσει μάθημα εξαμήνου ανώτερου του εξαμήνου σπουδών του.

**Η δήλωση μαθημάτων γίνεται με ατομική ευθύνη του φοιτητή, αποκλειστικά και μόνο ηλεκτρονικά και εντός της προθεσμίας που έχει οριστεί.**

**Το ωρολόγιο πρόγραμμα θα αναρτηθεί στην ιστοσελίδα του Τμήματος εντός της εβδομάδας.**

Για οποιαδήποτε μεταβολή στη μέθοδο της εκπαιδευτικής διαδικασίας, θα ενημερωθείτε με νεότερη ανακοίνωση.

Καλαμάτα, 23/02/2021

Εκ της Γραμματείας του Τμήματος